**(In)cultura la țară**

*Costel Zăgan*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine m-a pus ca să scriu

păi se poate dom`primar

cum ai şti mata că-s viu

ori împart stele prin bar

Nu se poate dom`primar

să-mi bagi capul în zăpadă

să te faci că n-ai habar

ochii totuşi vor să vadă

Îmi scot capul din zăpadă

urlă viaţa când nu-s viu

îngerii ies iar în stradă

de ce naiba să nu scriu

Nu se poate dom`primar

prea-i de tot curat murdar

Costel Zăgan,CEZEISME II